EL
13.3.2023
Επίσημη Εφημερίδα της Ευρωπαϊκής Ένωσης
C 94/35
Απόφαση του Γενικού Δικαστηρίου της 25ης Ιανουαρίου 2023 — Zielonogórski Klub Żużlowy Sportowa κατά EUIPO — Falubaz Polska (FALUBAZ) (Υπόθεση T-703/21) (1) {Σήμα της Ευρωπαϊκής Ένωσης – Διαδικασία για την κήρυξη ακυρότητας – Λεκτικό σήμα της Ευρωπαϊκής Ένωσης FALUBAZ – Απόλυτος λόγος ακυρότητας – Κακή πίστη – Άρθρο 52, παράγραφος 1, στοιχείο β', του κανονισμού (ΕΚ) 207/2009 [νυν άρθρο 59, παράγραφος 1, στοιχείο β', του κανονισμού (ΕE) 2017/1001]} (2023/C 94/38) Γλώσσα διαδικασίας: η πολωνική Διάδικοι Προσφεύγουσα: Zielonogórski Klub Żużlowy Sportowa S.A. (Zielona Góra, Πολωνία) (εκπρόσωπος: T. Grucelski, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Walicka) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Falubaz Polska S. A. spółka komandytowo-akcyjna (Zielona Góra) (εκπρόσωπος: J. Kurzawski, δικηγόρος) Αντικείμενο Με την προσφυγή που άσκησε δυνάμει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 24ης Αυγούστου 2021 (υπόθεση R 1681/2020-1).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει τη Zielonogórski Klub Żużlowy Sportowa S.A. στα δικαστικά έξοδα.
(1)
EE C 11 της 10.1.2022.
Απόφαση του Γενικού Δικαστηρίου της 25ης Ιανουαρίου 2023 — NS κατά Κοινοβουλίου (Υπόθεση T-805/21) (1) (Υπαλληλική υπόθεση – Υπάλληλοι – Τοποθέτηση σε νέα θέση – Συμφέρον της υπηρεσίας – Αντιστοιχία μεταξύ βαθμού και θέσεως – Κατάργηση επιδόματος – Δικαίωμα ακροάσεως – Υποχρέωση αιτιολογήσεως – Κατάχρηση εξουσίας και καταστρατήγηση διαδικασίας) (2023/C 94/39) Γλώσσα διαδικασίας: η γαλλική Διάδικοι Προσφεύγουσα-ενάγουσα: NS (εκπρόσωπος: L. Levi, δικηγόρος) Καθού: Ευρωπαϊκό Κοινοβούλιο (εκπρόσωποι: I. Lázaro Betancor, L. Darie και K.
Zejdová) Αντικείμενο Με την προσφυγή-αγωγή που άσκησε βάσει του άρθρου 270 ΣΛΕΕ, η προσφεύγουσα-ενάγουσα ζητεί, αφενός, την ακύρωση της απόφασης του Ευρωπαϊκού Κοινοβουλίου της 21ης Ιανουαρίου 2021, με την οποία τοποθετήθηκε σε νέα θέση στο [μη δημοσιοποιούμενα εμπιστευτικά στοιχεία] και, εφόσον κρίνεται αναγκαίο, τόσο της απόφασης της 16ης Σεπτεμβρίου 2021 με την οποία απορρίφθηκε η διοικητική ένστασή της όσο και της απόφασης για την αναζήτηση των αχρεωστήτως καταβληθέντων της 8ης Μαρτίου 2021, και, αφετέρου, την αποκατάσταση της ζημίας την οποία ισχυρίζεται ότι υπέστη λόγω των ανωτέρω αποφάσεων.